《乙丑冬重过古囊 其四》
明代·黄廷用

本是吾宗子，超然云外情。重莲昭帝贶，双虎狎师行。

缩地通仙界，扣关入洛城。空馀丹鼎在，采药学无生。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。